Alfonso Beorlegi

Alfonso Beorlegi Canet (Lizarra, Nafarroa Garaia, 1888ko urtarrilaren 26a - Zaragoza, Espainia, 1936ko irailaren 29a) militarra izan zen, Espainiako Armadaren zerbitzura. 1936ko gerran, Espainiako Bigarren Errepublikaren aurka matxinatutako bandoarekin bat egin zuen, eta Donostia mendean hartzeko borrokan jasotako zauriaren ondorioz hil zen.

 Bizitza 
22 urte zituela Toledoko Infanteria Akademian sartu zen. Graduatu ondoren Marokora (1913) bidali eta hantxe hasi zuen karrera, 1930ean koronel bihurtua. «Beorlegui y Canet, Alfonso», Auñamendi Eusko Entziklopedia. Urte hartako Jakako altxamenduan atxilotua izan zen www.noticiasdenavarra.com - Las 20 calles franquistas: quién es quién

1936ko uztailaren 17 eta uztailaren 18ko altxamendua izan zenean, Iruñean zegoen eta Molaren agindupean geratu zen. Molak Guardia Zibilaren eta Eraso Guardiaren zuzendaritza eman zion. Hugh Thomas: The Spanish Civil War. Londres: Penguin. (2003)  Nafarroa Garaian altxamendua finkatu zenean, Gipuzkoa konkistatzeko armada zuzendu zuen. Irailaren 4an, Irun mendean hartu zuen, San Martzial mendia konkistatu eta gero.

Muga hartzerakoan, hankan bala batez zauritua izan zen, Biografias Del Bando Nacional. baina uko egin zion zauria tratatzeari. Donostiaren kontra abiatu zen gero, eta hara garaile sartu irailaren 13an. Artean, hiriburua okupatu ondoko desfilea ikusi ahal izan zuen, eta hiltzera erretiratu zen;Steer, George L. (2009 (1938)), 58. or. egun gutxitara hil zen Zaragozan, haratustelak jota. «Ha muerto el coronel Beorlegui», ABC, 1936-10-02.

George Steerrek George Steer: Telegram from Guernica. esan zuenez, Beorlegi soldadu ausarta zen, baina hasieran akatsak egin zituen, batez ere artilleria erabili gabe San Martzial eraso zuelako. Paul Prestonek, Beorlegiren adorea nabarmendu ez ezik, ume handitzat dauka.

 Erreferentziak 

 Bibliografia 

 Kanpo loturak 
 Beorlegiren Oiartzungo omenaldia Unidad kazetan (1936)


Kategoria:Nafarroako militarrak
Kategoria:Espainiako Gerra Zibileko militarrak
Kategoria:Espainiako Gerra Zibilean eraildako euskal herritarrak
Kategoria:Lizarratarrak